Document ID: 32000R1528

Komisijas Regula (EK) Nr. 1528/2000
(2000. gada 13. jūlijs),
ar ko groza B pielikumu Padomes Regulai (EK) Nr. 3072/95 par rīsu tirgus kopīgo organizāciju
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. decembra Regulu (EK) Nr. 3072/95 par rīsu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2072/98 [2], un jo īpaši tās 13. panta 15. punktu,
tā kā:
(1) 8. pantā Padomes 1993. gada 6. decembra Regulā (EK) Nr. 3448/93, ar ko nosaka tirdzniecības režīmu, kuru piemēro dažām precēm, ko iegūst, pārstrādājot lauksaimniecības produktus [3], kurā jaunākie grozījumi izdarīti ar Komisijas Regulu (EK) Nr. 2491/98 [4], ir paredzēts, ka, eksportējot preces, par lauksaimniecības produktiem, kas izmantoti to ražošanai, var pretendēt uz kompensācijām, kuras noteiktas, ievērojot noteikumus par attiecīgo nozaru tirgus kopīgo organizāciju.
(2) Regulas (EK) Nr. 3072/95 13. pantā ir paredzētas kompensācijas par dažiem produktiem, uz kuriem attiecas minētā regula, ja tos eksportē kā preces, kas iekļautas minētās regulas B pielikumā.
(3) Ņemot vērā Kopienas saistības, kas izriet no Pasaules Tirdzniecības organizācijas (PTO) Lauksaimniecības līguma [5], un budžeta līdzekļus un ņemot vērā lauksaimniecības produktu cenu paredzamās izmaiņas Kopienā un pasaules tirgū, ka arī, eksportējot lauksaimniecības produktus kā preces, kas nav iekļautas Līguma I pielikumā, jāierobežo iespēja piešķirt eksporta kompensācijas par lauksaimniecības produktiem tādu preču formā, kurās tos var iekļaut.
(4) Tāpēc Regulas (EK) Nr. 3072/95 B pielikuma preču saraksts jāgroza.
(5) Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 3072/95 B pielikumu aizstāj ar šīs regulas pielikumu.
2. pants
Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī.
Tā neattiecas uz kompensācijas sertifikātiem, kas izdoti pirms šīs regulas spēkā stāšanās dienas.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 13. jūlijā

Labels: 3
17
6